Avis juridique important

|

31983D0384

83/384/EØF: Kommissionens beslutning af 29. juli 1983 om listen over de virksomheder i Australien, der er godkendt til indførsel af fersk kød til Fællesskabet

EF-Tidende nr. L 222 af 13/08/1983 s. 0036 - 0039 den finske specialudgave: kapitel 3 bind 16 s. 0193  den spanske specialudgave: Kapitel 03 bind 28 s. 0189  den svenske specialudgave: kapitel 3 bind 16 s. 0193  den portugisiske specialudgave: Kapitel 03 bind 28 s. 0189

*****  KOMMISSIONENS  BESLUTNING  af 29. juli 1983  om listen over de virksomheder i Australien, der er godkendt til indfoersel af fersk koed til Faellesskabet  (83/384/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets direktiv 72/462/EOEF af 12. december 1972 om sundhedsmaessige og veterinaerpolitimaessige problemer i forbindelse med indfoersel af kvaeg og svin samt fersk koed fra tredjelande (1), senest aendret ved direktiv 83/91/EOEF (2), saerlig artikel 4, stk. 1, og artikel 18, stk. 1, litra a) og b), og  ud fra foelgende betragtninger:  Virksomheder beliggende i tredjelande skal for at kunne faa tilladelse til at udfoere fersk koed til Faellesskabet, opfylde de almindelige og saerlige krav i direktiv 72/462/EOEF;  Australien har i overensstemmelse med artikel 4, stk. 3, i direktiv 72/462/EOEF fremsendt en liste over de virksomheder, der har tilladelse til at udfoere til Faellesskabet;  en stor del af disse virksomheder, som Faellesskabet har kontrolleret paa stedet, frembyder tilstraekkelige garantier paa det hygiejniske plan, og de kan derfor optages paa den foerste liste, udarbejdet i overensstemmelse med artikel 4, stk. 1, i naevnte direktiv, over virksomheder, fra hvilke indfoersel af fersk koed kan tillades;  de oevrige virksomheder, der er foreslaaet af Australien, maa undersoeges paa ny paa grundlag af supplerende oplysninger om deres hygiejneniveau og mulighederne for, at de hurtigt kan tilpasses faellesskabsbestemmelserne;  i mellemtiden boer disse virksomheder, for ikke med ét at afbryde den nuvaerende samhandel, have mulighed for midlertidigt at fortsaette deres udfoersel af fersk koed til de medlemsstater, som kan acceptere dem;  denne beslutning boer derfor gennemgaas paa ny og om noedvendigt aendres, alt efter de initiativer, der bliver taget i saa henseende, og de forbedringer, der er gennemfoert;  betingelserne for indfoersel af fersk koed fra virksomheder, der er opfoert paa listen i bilaget, er fortsat underlagt andetsteds fastsatte EF-bestemmelser, ligesom de skal vaere i overensstemmelse med traktatens generelle bestemmelser; i saerdeleshed er indfoerslen fra tredjelande og videreforsendelsen til andre medlemslande af visse kategorier af koed, f.eks. stykker paa mindre end tre kg eller koed med indhold af restkoncentrationer af visse stoffer, som endnu ikke er omfattet af Faellesbestemmelser, eller som endnu ikke er i fuldstaendig fri samhandel, stadig underlagt bestemmelseslandets gaeldende sundhedslovgivning under hensyntagen til traktatens generelle bestemmelser;  de i denne beslutning fastsatte foranstaltninger er i overensstemmelse med udtalelse fra Den staaende Veterinaerkomité -  VEDTAGET FOELGENDE BESLUTNING:  Artikel 1  1. De virksomheder i Australien, der er anfoert i bilaget, er godkendt til indfoersel af fersk koed til Faellesskabet i overensstemmelse med naevnte bilag.  2. Indfoersel fra de i stk. 1 omhandlede virksomheder er fortsat underkastet de andetsteds fastsatte EF-bestemmelser paa det veterinaere omraade.  Artikel 2  1. Med forbehold af bestemmelserne i stk. 2, skal medlemsstaterne forbyde indfoersel af fersk koed fra andre virksomheder end dem, der er anfoert i bilaget.  2. Medlemsstaterne kan indtil 30. april 1984 fortsat give tilladelse til indfoersel af fersk koed fra virksomheder, som den 7. april 1983 i medfoer af artikel 4, stk. 3, i direktiv 72/462/EOEF er officielt foreslaaede af myndighederne i Australien, medmindre der inden den 1. maj 1984 traeffes anden afgoerelse i overensstemmelse med artikel 4, stk. 1, i naevnte direktiv.  Kommissionen meddeler listen over disse virksomheder til medlemsstaterne.  Artikel 3  Denne beslutning traeder i kraft den 1. oktober 1983.  Artikel 4  Denne beslutning tages op til fornyet gennemgang og eventuel aendring inden den 1. februar 1984.  Artikel 5  Denne beslutning er rettet til medlemsstaterne.  Udfaerdiget i Bruxelles, den 29. juli 1983.  Paa Kommissionens vegne  Poul DALSAGER  Medlem af Kommissionen  (1) EFT nr. L 302 af 31. 12. 1972, s. 28.  (2) EFT nr. L 59 af 5. 3. 1983, s. 34.  BILAG  FORTEGNELSE OVER VIRKSOMHEDER  1.2 //   //   // Virksom- hedens nr.  // Adresse  //  1,2 //  // I. OKSEKOED  // A. Slagtehuse og koedopskaeringsvirksomheder  //  1.2 //   //   // 7 (1)  // CQME, Pty. Ltd, Rockhampton, Queensland  // 135  // Blue Ribbon Export Division, Launceston, Tasmania  // 151  // Richardson's Meat Industries Ltd, Hobart, Tasmania  // 170  // Beef City Pty. Ltd, Purrawunda, Queensland  // 195 (1)  // R.J. Gilbertson Pty. Ltd, Longford, Tasmania  // 239 (1)  // Northern Cooperative Meat Company Ltd, Casino, New South Wales  // 243  // Warwick Bacon Company Ltd, Warwick, Queensland  // 294  // Teys Bros Pty. Ltd, Beenleigh, Queensland  // 525  // Tancred Bros, Beaudesert, Queensland  // 642  // Metro Meat Ltd, Cootamundra, New South Wales  // 751  // Tasmeats Ltd, Camdale, Tasmania  // 1352  // Lockyer Valley Abattoir, Grantham, Queensland  // 1,2 // B. Slagtehuse  //  1.2 //   //   // 3  // The Metropolitan Public Abattoir, Brisbane, Queensland  // 53 (1)  // Thomas Borthwick and Sons, Melbourne, Victoria  // 54 (1)  // H.W. Greenham and Sons, Pty. Ltd, Newport, Victoria  // 155  // Blaney County Council Abattoir, Blaney, New South Wales  // 218  // Northwest Exports Pty. Ltd, Inverell, New South Wales  // 533 (1)  // Charles David Pty. Ltd, Murray Bridge, South Australia  // 612 (1)  // Associated Meat Processors Pty. Ltd, Wodonga, Victoria  // 648 (1)  // E.G. Green and Sons, Harvey, Western Australia  // 761 (1)  // R.J. Gilbertson Pty. Ltd, Melbourne, Victoria  // 1265 (1)  // G. & K. O'Connor, Export Abattoir, Pty. Ltd, Pakenham, Victoria  // 1471 (1)  // South Australian Meat Corporation, Gepps Cross, South Australia  //  1,2 // C. Koedopskaeringsvirksomheder  //  1.2 //  //   // 1595  // R.J. Gilbertson Pty. Ltd, Melbourne, Victoria  // 1618  // Cisco's Meats Pty. Ltd, Melbourne, Victoria  // 1735  // Western Australian Lamb Marketing Board, Perth, Western Australia  // 1842  // S.G. Allen, Pty, Ltd. Melbourne, Victoria  // 1889  // Webb Meat Exports, Pty. Ltd, Melbourne, Victoria  //  1,2 // II. HESTEKOED A. Slagtehuse og koedopskaeringsvirksomheder  //  1.2 //   //   // 151  // Richardson's Meat Industries Ltd, Hobart, Tasmania  // 1,2 // B. Slagtehuse  //  1.2 //   //   // 155  // Blayney County Council Abattoir, Blayney, New South Wales  // 199 (1)  // Thomas Borthwick and Sons (Australasia) Ltd, Albany, Western Australia  // 423 (1)  // S.E. Meat (Aust.) Ltd, Naracoorte, South Australia  // 533 (1)  // Charles David Pty. Ltd, Murray Bridge, South Australia  // 612 (1)  // Associated Meat Processors Pty. Ltd, Wodonga, Victoria  // 642  // Metro Meat Ltd, Cootamundra, New South Wales  // 1027 (1)  // Linley Valley Meats Pty. Ltd, Wooroloo, Western Australia  // 1471 (1)  // South Australian Meat Corporation, Gepps Cross, South Australia  //  1,2 // (1) Slagteaffald udelukket.  // 1.2 //   //   // Virksom- hedens nr.  // Adresse  //  1,2 //  // C. Koedopskaeringsvirksomheder  //  1.2 //   //   // 1595  // R.J. Gilbertson Pty. Ltd, Melbourne, Victoria  // 1614  // Tatiara Meat Co. Pty. Ltd, Bordertown, South Australia  // 1618  // Cisco's Meats Pty. Ltd, Melbourne, Victoria  // 1735  // Western Australian Lamb Marketing Board, Perth, Western Australia  // 1842  // S.G. Allen Pty. Ltd, Melbourne, Victoria  // 1889  // Webb Meat Exports Pty. Ltd, Melbourne, Victoria  //  1,2 // III. FRYSEHUSE  // (Udelukkende frosset, emballeret koed)  //  1.2 //   //   // 45  // Corio Bay Freezers Pty. Ltd, North Geelong, Victoria  // 47  // Watson and Son Pty. Ltd, Brisbane, Queensland  // 84  // South Australian Meat Corporation, Gepps Cross, South Australia  // 132  // P & O Cold Storage Ltd, Brisbane, Queensland  // 149  // P & O Cold Storage Ltd, Melbourne, Victoria  // 156  // Snowboy Pty. Ltd, Sydney, New South Wales  // 198  // A.B. Oxford Pty. Ltd, Melbourne, Victoria  // 202  // Polar Cold Storage Co. Melbourne, Victoria  // 216  // T. A. Field, Port Alma, Queensland  // 253  // Australian Service Cold Storage Pty. Ltd, Sydney, New South Wales  // 274 C  // Moss Vale Cold Store, Moss Vale, New South Wales  // 292  // Port of Portland Authority, Portland, Victoria  // 492  // W. Woodmason Cold Storage Pty. Ltd, Sydney, New South Wales  // 565  // Port Huon Fruit Juices Pty. Ltd, South Hobart, Tasmania  // 651  // Central Coast Coldstores, West Gosford, New South Wales  // 1013  // P & O Cold Storage Ltd, Perth, Western Australia  // 1025  // Port of Devonport Authority, Devonport, Tasmania  // 1025 A  // S. P. Holman Ltd, Devonport, Tasmania  // 1057  // Marine Board of Burnie, Burnie, Tasmania  // 1060  // Port Adelaide Freezers Pty. Ltd, Port Adelaide, South Australia  // 1168  // Frigmobile, Townsville, Queensland  // 1190  // Rego Cold Storage Pty. Ltd, Scoresby, Victoria  // 1258  // City Centre Cold Store, Sydney, New South Wales  // 1277  // Magdem Enterprises, Hobart, Tasmania  // 1289  // Port of Launceston Authority, Bell Bay, Tasmania  // 1379  // Doboy Cold stores Pty. Ltd, Brisbane, Queensland  // 1380  // Port of Devonport Authority, Devonport, Tasmania  // 1439  // P & O Australia Ltd (Food City), Brisbane, Queensland  // 1467  // South Australian Cold Stores Ltd, Dry Creek, South Australia  // 1487  // Cold Stores of Australia Pty. Ltd, North Freemantle, Western Australia  // 1617  // Frigmobile, Cairns, Queensland  // 1625  // Schumacher Ice Cold Pty. Ltd, Brisbane, Queensland  // 1662  // A.B. Oxford Cold Storage Co. Pty. Ltd, Melbourne, Victoria  // 1692  // Marine Board of Burnie, Burnie, Tasmania  // 2095  // Frigmobile, Townsville, Queensland  // 2180  // P. Manettas Holdings Pty. Ltd, Sydney, New South Wales  // 2190  // Frigmobile, Pty. Ltd, Sydney, New South Wales.  // 2325  // Adelaide Cold Stores Pty. Ltd, Cavan, South Australia  // 2514  // Wedgewood Pastries, Sydney, New South Wales  //   //


title: Rådets afgørelse (EU) 2016/2313 af 8. december 2016 om bemyndigelse af visse medlemsstater til i Den Europæiske Unions interesse at acceptere Republikken Koreas tiltrædelse af Haagerkonventionen af 1980 om de civilretlige virkninger af internationale børnebortførelser

text:
               20.12.2016

               DA

               Den Europæiske Unions Tidende

               L 345/59

         RÅDETS AFGØRELSE (EU) 2016/2313
   af 8. december 2016
   om bemyndigelse af visse medlemsstater til i Den Europæiske Unions interesse at acceptere Republikken Koreas tiltrædelse af Haagerkonventionen af 1980 om de civilretlige virkninger af internationale børnebortførelser
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 81, stk. 3, sammenholdt med artikel 218,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Den Europæiske Union har sat sig som et af sine mål at fremme beskyttelse af børns rettigheder, jf. artikel 3 i traktaten om Den Europæiske Union. Foranstaltninger til beskyttelse af børn mod ulovlig bortførelse eller tilbageholdelse er en væsentlig del af denne politik.

               (2)

               Rådet har vedtaget forordning (EF) nr. 2201/2003 (2) (»Bruxelles IIa-forordningen«), der sigter mod at beskytte børn fra skadelige virkninger af ulovlig bortførelse eller tilbageholdelse og mod at indføre procedurer, der skal sikre, at disse børn hurtigt vender tilbage til deres sædvanlige opholdssted, og at samværsretten og forældremyndigheden beskyttes.

               (3)

               Bruxelles IIa-forordningen supplerer og styrker Haagerkonventionen af 25. oktober 1980 om de civilretlige virkninger af internationale børnebortførelser (»Haagerkonventionen af 1980«), hvorved der på internationalt niveau indføres et system af forpligtelser og en samarbejdsordning mellem de kontraherende lande og mellem centrale myndigheder og sigtes mod at sikre hurtig tilbagegivelse af ulovligt bortførte eller tilbageholdte børn.

               (4)

               Alle Unionens medlemsstater er parter i Haagerkonventionen af 1980.

               (5)

               Unionen opfordrer tredjelande til at tiltræde Haagerkonventionen af 1980 og støtter den korrekte gennemførelse af Haagerkonventionen af 1980 ved blandt andet sammen med medlemsstaterne at deltage i de særlige kommissioner, som der regelmæssigt nedsættes under Haagerkonferencen om International Privatret.

               (6)

               En fælles retlig ramme gældende for Unionens medlemsstater og tredjelande kunne være den bedste løsning på følsomme sager om international bortførelse af børn.

               (7)

               Haagerkonventionen af 1980 fastsætter, at den finder anvendelse mellem et land, der tiltræder konventionen, og de kontraherende lande, der har erklæret, at de accepterer tiltrædelsen.

               (8)

               Haagerkonventionen af 1980 tillader ikke, at regionale organisationer for økonomisk integration såsom Unionen bliver part i den. Unionen kan derfor ikke tiltræde konventionen og heller ikke deponere en erklæring om accept af et land, der tiltræder konventionen.

               (9)

               I henhold til Den Europæiske Unions Domstols udtalelse 1/13 falder erklæringer om accept i henhold til Haagerkonventionen af 1980 ind under Unionens eksterne enekompetence.

               (10)

               Republikken Korea deponerede den 13. december 2012 sit instrument til tiltrædelse af Haagerkonventionen af 1980. Haagerkonventionen af 1980 trådte i kraft for Republikken Korea den 1. marts 2013.

               (11)

               Flere medlemsstater har allerede accepteret Republikken Koreas tiltrædelse af Haagerkonventionen af 1980. Det er på baggrund af en vurdering af situationen i Republikken Korea blevet konkluderet, at de medlemsstater, der endnu ikke har accepteret Republikken Koreas tiltrædelse, er rede til i Unionens interesse at acceptere Republikken Koreas tiltrædelse af Haagerkonventionen af 1980.

               (12)

               De medlemsstater, der endnu ikke har accepteret Republikken Koreas tiltrædelse, bør derfor bemyndiges til deponere deres erklæring om accept af Republikken Koreas tiltrædelse i overensstemmelse med betingelserne i denne afgørelse. Den Tjekkiske Republik, Irland og Republikken Litauen, som allerede har accepteret Republikken Koreas tiltrædelse af Haagerkonventionen af 1980, bør ikke deponere nye erklæringer om accept, da de eksisterende erklæringer bevarer deres gyldighed i henhold til folkeretten.

               (13)

               Det Forenede Kongerige og Irland er bundet af Bruxelles IIa-forordningen og deltager i vedtagelsen og anvendelsen af denne afgørelse.

               (14)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   1.   De medlemsstater, der endnu ikke har gjort det, bemyndiges hermed til i Unionens interesse at acceptere Republikken Koreas tiltrædelse af Haagerkonventionen af 25. oktober 1980 om de civilretlige virkninger af internationale børnebortførelser (»Haagerkonventionen af 1980«).
   2.   De medlemsstater, der er omhandlet i stk. 1, deponerer senest den 9. december 2017 en erklæring om accept i Unionens interesse af Republikken Koreas tiltrædelse af Haagerkonventionen af 1980 med følgende ordlyd:

      »[Fulde navn på MEDLEMSSTATEN] erklærer at acceptere Republikken Koreas tiltrædelse af Haagerkonventionen af 25. oktober 1980 om de civilretlige virkninger af internationale børnebortførelser i overensstemmelse med Rådets afgørelse (EU) 2016/2313«.

   3.   Hver medlemsstat underretter Rådet og Kommissionen om sin deponering af erklæringen om accept af Republikken Koreas tiltrædelse og meddeler Kommissionen erklæringens ordlyd senest to måneder efter deponeringen.
   Artikel 2
   De medlemsstater, der har deponeret deres erklæring om accept af Republikken Koreas tiltrædelse af Haagerkonventionen af 1980 inden datoen for vedtagelse af denne afgørelse, fremsætter ikke en ny erklæring.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   Artikel 4
   Denne afgørelse er rettet til alle medlemsstater med undtagelse af Den Tjekkiske Republik, Kongeriget Danmark, Irland og Republikken Litauen.

      Udfærdiget i Bruxelles, den 8. december 2016.

            På Rådets vegne

         L. ŽITŇANSKÁ

            Formand

      (1)  Europa-Parlamentets udtalelse af 5.10.2016 (endnu ikke offentliggjort i EUT).

      (2)  Rådets forordning (EF) nr. 2201/2003 af 27. november 2003 om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældreansvar og om ophævelse af forordning (EF) nr. 1347/2000 (EUT L 338 af 23.12.2003, s. 1).


title: Rådets afgørelse (EU) 2015/384 af 2. marts 2015 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol

text:
               10.3.2015

               DA

               Den Europæiske Unions Tidende

               L 65/1

         RÅDETS AFGØRELSE (EU) 2015/384
   af 2. marts 2015
   om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 6, andet afsnit, litra a), og artikel 218, stk. 7,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Unionen og Republikken Senegal har forhandlet en partnerskabsaftale om bæredygtigt fiskeri (i det følgende benævnt »aftalen«) for en periode på fem år, der forlænges stiltiende, og en protokol om gennemførelse af aftalen (i det følgende benævnt »protokollen«) for en periode på fem år, hvorved EU-fartøjer tildeles fiskerimuligheder i de farvande, der hører under Republikken Senegals højhedsområde, eller som fiskerimæssigt hører under landets jurisdiktion.

               (2)

               Aftalen og protokollen er blevet undertegnet den 20. november 2014 i overensstemmelse med afgørelse 2014/733/EU (1) og finder midlertidig anvendelse fra datoen for undertegnelsen.

               (3)

               Denne aftale og protokollen bør godkendes.

               (4)

               Der nedsættes ved aftalen en blandet komité, der skal kontrollere denne aftales anvendelse. Desuden kan Den Blandede Komité i overensstemmelse med protokollen godkende visse ændringer af den. For at lette godkendelsen af sådanne ændringer bør Kommissionen med forbehold af særlige betingelser bemyndiges til at godkende dem efter en forenklet procedure —

         VEDTAGET DENNE AFGØRELSE:
   Artikel 1
   Partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol godkendes på Unionens vegne (2).
   Artikel 2
   Formanden for Rådet foranstalter på Unionens vegne de meddelelser, der er omhandlet henholdsvis i aftalens artikel 16 og i protokollens artikel 13.
   Artikel 3
   Med forbehold af bestemmelserne og betingelserne i bilaget bemyndiges Kommissionen til på Unionens vegne at godkende ændringer af protokollen, som Den Blandede Komité har foretaget.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 2. marts 2015.

            På Rådets vegne

         D. REIZNIECE-OZOLA

            Formand

      (1)  EUT L 304 af 23.10.2014, s. 1.

      (2)  Aftalen og protokollen er offentliggjort i EUT L 304 af 23.10.2014, s. 3 sammen med afgørelsen om deres undertegnelse.

      BILAG

         Bemyndigelsens omfang og procedure for fastlæggelse af Unionens holdning i Den Blandede Komité

                  1.

                  Kommissionen bemyndiges til at forhandle med Republikken Senegal og i givet fald, forudsat at betingelserne i punkt 3 i dette bilag er opfyldt, at godkende ændringer af protokollen med hensyn til følgende spørgsmål:

                              a)

                              revision af fiskerimulighederne og fastsættelse af nye fiskerimuligheder i overensstemmelse med aftalens artikel 7, stk. 3, litra a), og med protokollens artikel 6 og 7

                              b)

                              afgørelse om reglerne for sektorstøtten i overensstemmelse med aftalens artikel 7, stk. 3, litra b), og med protokollens artikel 4

                              c)

                              betingelser (herunder tekniske specifikationer og regler) for Unionens udøvelse af fiskeri i overensstemmelse med aftalens artikel 7, stk. 3, litra c), og med bilaget til protokollen.

                  2.

                  I Den Blandede Komité, der er nedsat i henhold til partnerskabsaftalen, skal Unionen:

                              a)

                              handle i overensstemmelse med de mål, som Unionen forfølger inden for rammerne af den fælles fiskeripolitik

                              b)

                              følge Rådets konklusioner af 19. marts 2012 om meddelelsen om den fælles fiskeripolitiks eksterne dimension

                              c)

                              fremme holdninger, der er forenelige med de relevante regler, som er vedtaget af regionale fiskeriforvaltningsorganisationer.

                  3.

                  Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, således at den holdning, der skal indtages på Unionens vegne, tager hensyn til de seneste statistiske, biologiske og andre oplysninger, der er fremsendt til Kommissionen.
                  Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i Den Blandede Komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse.
                  Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet.
                  Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer.

                  4.

                  Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.


Avis juridique important

|

32004D0112

2004/112/EF,Euratom: Rådets og Kommissionens afgørelse af 22. december 2003 om undertegnelse på vegne af Det Europæiske Fællesskab og Det Europæiske Atomenergifællesskab af aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side

EU-Tidende nr. L 032 af 05/02/2004 s. 0022 - 0022

Rådets og Kommissionens afgørelseaf 22. december 2003om undertegnelse på vegne af Det Europæiske Fællesskab og Det Europæiske Atomenergifællesskab af aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side(2004/112/EF, Euratom)RÅDET FOR DEN EUROPÆISKE UNION OGKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,under henvisning til forslag fra Kommissionen, ogud fra følgende betragtninger:(1) Kommissionen har på Fællesskabernes vegne forhandlet en aftale om videnskabeligt og teknologisk samarbejde med Det Schweiziske Forbund.(2) Aftalen blev paraferet af parternes repræsentanter den 5. september 2003.(3) Aftalen bør undertegnes på Fællesskabernes vegne med forbehold af senere indgåelse.(4) Med forbehold af gensidighed bør aftalen i overensstemmelse med aftalens artikel 14, stk. 2, finde midlertidig anvendelse fra den 1. januar 2004, indtil de nødvendige procedurer for dens indgåelse er blevet afsluttet -TRUFFET FØLGENDE AFGØRELSE:Artikel 11. Formanden for Rådet bemyndiges til at udpege den person, der er beføjet til på Det Europæiske Fællesskabs vegne med forbehold af senere indgåelse at undertegne aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side.2. Formanden for Kommissionen bemyndiges til at udpege den person, der er beføjet til på Det Europæiske Atomenergifællesskabs vegne med forbehold af senere indgåelse at undertegne aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side.Artikel 2Med forbehold af gensidighed finder aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side midlertidig anvendelse fra den 1. januar 2004, indtil de nødvendige procedurer for dens indgåelse er afsluttet.Teksten til aftalen er knyttet til denne afgørelse.Udfærdiget i Bruxelles, den 22. december 2003.På Rådets vegneA. MatteoliFormandPå Kommissionens vegneR. ProdiFormand


title: 2014/107/EU: Rådets afgørelse af 11. februar 2014 om undertegnelse på Den Europæiske Unions vegne af aftalen mellem Den Europæiske Union og Republikken Aserbajdsjan om tilbagetagelse af personer, der er bosiddende uden tilladelse

text:
               28.2.2014

               DA

               Den Europæiske Unions Tidende

               L 59/4

      RÅDETS AFGØRELSE

   af 11. februar 2014
   om undertegnelse på Den Europæiske Unions vegne af aftalen mellem Den Europæiske Union og Republikken Aserbajdsjan om tilbagetagelse af personer, der er bosiddende uden tilladelse
   (2014/107/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 19. december 2011 gav Rådet Kommissionen bemyndigelse til at indlede forhandlinger med Republikken Aserbajdsjan om en aftale mellem Den Europæiske Union og Republikken Aserbajdsjan om tilbagetagelse af personer, der er bosiddende uden tilladelse (»aftalen«). Forhandlingerne blev vel afsluttet, og aftalen blev paraferet den 29. juli 2013.

               (2)

               Aftalen bør undertegnes på Unionens vegne med forbehold af dens senere indgåelse.

               (3)

               I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i disse medlemsstater.

               (4)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af aftalen mellem Den Europæiske Union og Republikken Aserbajdsjan om tilbagetagelse af personer, der er bosiddende uden tilladelse med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 11. februar 2014.

            På Rådets vegne

         E. VENIZELOS

            Formand

      (1)  Teksten til aftalen offentliggøres sammen med afgørelsen om dens indgåelse.


title: Rådets afgørelse 2011/71/FUSP af 31. januar 2011 om ændring af afgørelse 2010/656/FUSP om forlængelse af de restriktive foranstaltninger over for Côte d'Ivoire

text:
               2.2.2011

               DA

               Den Europæiske Unions Tidende

               L 28/60

         RÅDETS AFGØRELSE 2011/71/FUSP
   af 31. januar 2011
   om ændring af afgørelse 2010/656/FUSP om forlængelse af de restriktive foranstaltninger over for Côte d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 29. oktober 2010 vedtog Rådet afgørelse 2010/656/FUSP om forlængelse af de restriktive foranstaltninger over for Côte d'Ivoire (1).

               (2)

               I betragtning af den alvorlige situation i Côte d'Ivoire bør der opføres flere personer og enheder på den liste over personer og enheder, der er omfattet af restriktive foranstaltninger, som findes i bilag II til afgørelse 2010/656/FUSP —

         VEDTAGET DENNE AFGØRELSE:
   Artikel 1
   Artikel 7, stk. 2, i afgørelse 2010/656/FUSP affattes således:

      »2.   Når Rådet træffer afgørelse om foranstaltninger i henhold til artikel 4, stk. 1, litra b), og artikel 5, stk. 1, litra b), med hensyn til en person eller enhed, ændrer det bilag II i overensstemmelse hermed.«.

   Artikel 2
   De personer og enheder, der er nævnt i bilaget til nærværende afgørelse, tilføjes på listen i bilag II til afgørelse 2010/656/FUSP.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 31. januar 2011.

            På Rådets vegne

         C. ASHTON

            Formand

      (1)  EUT L 285 af 30.10.2010, s. 28.

      BILAG

         DE I ARTIKEL 2 OMHANDLEDE PERSONER OG ENHEDER

                  Navn (og eventuelle kaldenavne)

                  Identificerende oplysninger

                  Begrundelse

                  1.

                  Philippe Henry Dacoury-Tabley

                  Direktør for BCEAO: nægter at stille sig under den demokratisk valgte præsident; bidrager til finansiering af Laurent Gbagbos ulovlige administration

                  2.

                  Denis N'Gbé

                  Født den 6. september 1956 i Danane,
                  pasnummer: PS-AE/094GD07 (udløbsdato den 26. juli 2012)

                  National ivoriansk direktør for BCEAO: nægter at stille sig under den demokratisk valgte præsident; bidrager til finansiering af Laurent Gbagbos ulovlige administration

                  3.

                  Ibrahim Ezzedine

                  Født den 5. februar 1968 i Bariche (Libanon),
                  pasnummer: 08AB14590 (udløbsdato den 4. oktober 2014)

                  Erhvervsdrivende: bidrager til finansiering af Laurent Gbagbos ulovlige administration

                  4.

                  Roland Dagher

                  Født den 8. maj 1952 i Bamako (Mali),
                  pasnummer: PD-AE/075FN01 (udløbsdato den 16. januar 2011), 08AA15167 (udløbsdato den 1. december 2013)

                  Erhvervsdrivende, medlem af det økonomiske og sociale råd: bidrager til finansiering af Laurent Gbagbos ulovlige administration

                  5.

                  Oussou Kouassi

                  Født den 1. januar 1956 i Oumé,
                  pasnummer: PD-AE/016EU09 (udløbsdato den 31. august 2009), 08AA80739 (udløbsdato den 12. juli 2014)

                  Generaldirektør for økonomi: nægter at stille sig under den demokratisk valgte præsident; bidrager til finansiering af Laurent Gbagbos ulovlige administration

                  6.

                  Ossey Eugène Amonkou

                  Født den 13. juli 1960 i Akoupé,
                  pasnummer: 04LE10026 (udløbsdato den 19. juni 2011)

                  Generaldirektør for den nationale investeringsbank (BNI): nægter at stille sig under den demokratisk valgte præsident; bidrager til finansiering af Laurent Gbagbos ulovlige administration

      B.   Enheder

                  Navn (og eventuelle kaldenavne)

                  Identificerende oplysninger

                  Begrundelse

                  1.

                  Caisse d'Epargne de Côte d'Ivoire

                  HOVEDSÆDE

                              Abidjan-Plateau, Bygning SMGL,

                              11 Avenue Joseph Anoma, 01 BP 6889 Abidjan 01 RCI Tlf.: +225 20 25 43 00

                              Fax: +225 20 25 53 11 SWIFT: CNCGCIAB - E-mail: info@caissepargne.ci

                  Bidrager til finansiering af Laurent Gbagbos ulovlige administration

                  2.

                  Banque de l'Habitat de Côte d'Ivoire (BHCI)

                              22 Avenue Joseph Anoma - 01

                              Postboks 2325 Abidjan 01 Côte d'Ivoire

                              Tlf.: +225 20 25 39 39 - Fax: +225 20 22 58 18

                  Bidrager til finansiering af Laurent Gbagbos ulovlige administration


title: 2010/385/: Rådets afgørelse af 24. juni 2010 om Den Europæiske Unions indgåelse af statutten for Det Internationale Agentur for Vedvarende Energi (IRENA)

text:
               13.7.2010

               DA

               Den Europæiske Unions Tidende

               L 178/17

         RÅDETS AFGØRELSE
   af 24. juni 2010
   om Den Europæiske Unions indgåelse af statutten for Det Internationale Agentur for Vedvarende Energi (IRENA)
   (2010/385/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 194, stk. 2, og artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse af 19. oktober 2009 blev statutten for Det Internationale Agentur for Vedvarende Energi (IRENA) (1) (i det følgende benævnt »statutten«) undertegnet på Det Europæiske Fællesskabs vegne den 23. november 2009.

               (2)

               Som følge af Lissabontraktatens ikrafttræden den 1. december 2009 træder Den Europæiske Union i stedet for og efterfølger Det Europæiske Fællesskab.

               (3)

               Det er hensigtsmæssigt for Unionen at indgå statutten.

               (4)

               Både Unionen og dens medlemsstater har kompetence på de områder, der er omfattet af statutten.

               (5)

               I statuttens artikel VI, stk. C, er det fastsat, at regionale mellemstatslige organisationer for økonomisk integration, som bliver medlemmer af Det Internationale Agentur for Vedvarende Energi (i det følgende benævnt »IRENA«), skal afgive erklæring om omfanget af deres kompetence i forhold til spørgsmål, der er omfattet af statutten.

               (6)

               Unionen bør derfor vedtage en sådan kompetenceerklæring.

               (7)

               Unionen bør betale et årligt bidrag til IRENA som fastlagt i programmet Intelligent energi — Europa (IEE) —

         VEDTAGET DENNE AFGØRELSE:
   Artikel 1
   1.   Kompetenceerklæringen vedtages herved på Unionens vegne og teksten hertil er knyttet som bilag til denne afgørelse.
   2.   Statutten for Det Internationale Agentur for Vedvarende Energi (IRENA) (i det følgende benævnt »statutten«) godkendes herved på Unionens vegne og teksten hertil er knyttet som bilag til denne afgørelse.
   Artikel 2
   1.   Formanden for Rådet bemyndiges til at udpege den eller de personer, der er beføjet til på Unionens vegne at deponere ratifikationsinstrumentet hos regeringen for Forbundsrepublikken Tyskland, der er depositar for statutten, jf. statuttens artikel XIX og artikel XX, stk. A, med henblik på at udtrykke Unionens samtykke til at blive bundet af statutten.
   2.   Formanden for Rådet bemyndiges til at udpege den eller de personer, der er beføjet til på Unionens vegne at deponere kompetenceerklæringen i bilaget i overensstemmelse med statuttens artikel VI, stk. C.
   Artikel 3
   Unionen betaler et årligt bidrag til Det Internationale Agentur for Vedvarende Energi.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 24. juni 2010.

            På Rådets vegne

         J. BLANCO LÓPEZ

            Formand

      (1)  Erklæringen fra konferencen vedrørende de autentiske udgaver af statutten udgør en integrerende del af statutten.

      BILAG

         Kompetenceerklæring

                     1.

                     I henhold til artikel VI, stk. C, i statutten skal ratifikations- eller tiltrædelsesinstrumentet af en regional mellemstatslig organisation for økonomisk integration indeholde en erklæring om omfanget af dens kompetence i forhold til spørgsmål, der er omfattet af statutten.

                     2.

                     Den Europæiske Unions medlemsstater anerkender Den Europæiske Unions status som medlem, men har generelt kompetence med hensyn til dagsordenspunkter, der vedrører organisatoriske spørgsmål (f.eks. juridiske eller budgetmæssige spørgsmål) og procedurespørgsmål (f.eks. valg af formænd, godkendelse af dagsordenen, godkendelse af rapporter).

                     3.

                     I henhold til traktaten om Den Europæiske Unions funktionsmåde har Unionen og medlemsstaterne kompetence på området vedvarende energi på følgende måde:

                                 —

                                 Unionen har enekompetence, når en bestemmelse i statutten for IRENA eller en retsakt til gennemførelse af denne statut er nødvendig for at give Unionen mulighed for at udøve sin kompetence på internt plan, eller for så vidt bestemmelserne i en EU-retsakt fastsætter fælles regler, der kan blive berørt eller få ændret rækkevidde ved bestemmelser i statutten for IRENA eller en retsakt vedtaget som led i dens gennemførelse

                                 —

                                 for så vidt der findes fælles regler, som dog hverken er berørt eller får ændret rækkevidde, især i tilfælde af EU-bestemmelser, der kun vedrører minimumsstandarder, har medlemsstaterne kompetence; Unionen har dog kompetence til at handle på dette område

                                 —

                                 medlemsstaterne er alene kompetente i forbindelse med spørgsmål omfattet af statutten for IRENA, som Unionen ikke har vedtaget fælles regler for.

                           Listen over EU-retsakter nedenfor viser, i hvilket omfang Unionen har udøvet sin kompetence på internt plan på dette område i overensstemmelse med traktaten om Den Europæiske Unions funktionsmåde. Omfanget af Unionens kompetence i henhold til disse retsakter skal vurderes ved henvisning til de nøjagtige bestemmelser i hver foranstaltning, navnlig omfanget for disse bestemmelsers fastsættelse af fælles regler og, for at fastslå, at der er tale om Unionens enekompetence, det omfang, hvori disse fælles regler berøres eller får ændret rækkevidde af bestemmelserne i statutten for IRENA eller en retsakt vedtaget som led i dens gennemførelse.

                                 —

                                 Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet (EFT L 283 af 27.10.2001, s. 33)

                                 —

                                 Europa-Parlamentets og Rådets direktiv 2003/30/EF af 8. maj 2003 om fremme af anvendelsen af biobrændstoffer og andre fornyelige brændstoffer til transport (EUT L 123 af 17.5.2003, s. 42)

                                 —

                                 Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (EUT L 140 af 5.6.2009, s. 16).

                     4.

                     Udøvelsen af den kompetence, medlemsstaterne af Den Europæiske Union ved traktaterne har tillagt Unionen, vil i sagens natur kunne ændre sig løbende. Unionen forbeholder sig derfor ret til at tilpasse denne erklæring i overensstemmelse hermed.

         Statutten for Det Internationale Agentur for Vedvarende Energi
         (IRENA)
         PARTERNE i denne statut,
         DER ØNSKER at fremme en omfattende og øget brug og udnyttelse af vedvarende energi med henblik på bæredygtig udvikling,
         DER ER OVERBEVIST OM, at vedvarende energi indeholder store muligheder med hensyn til en gradvis løsning af problemerne forbundet med energiforsyningssikkerheden og de ustabile energipriser,
         DER ER OVERBEVIST OM den store rolle, som vedvarende energi kan spille i reduktionen af mængden af drivhusgasser i atmosfæren og derved bidrage til stabiliseringen af klimasystemet og muliggøre en bæredygtig, sikker og blød overgang til en økonomi med lav CO2-udledning,
         DER ØNSKER AT FREMME den positive virkning, som vedvarende energiteknologi kan have for skabelsen af vedvarende økonomisk vækst og skabelse af arbejdspladser,
         DER ER MOTIVERET af de store muligheder, som vedvarende energi skaber med hensyn til decentraliseret adgang til energi, særlig i udviklingslandene, og adgang til energi i isolerede og fjerne regioner og øer,
         DER ER BEKYMRET OVER de alvorlige negative følger, som brugen af fossilt brændstof og ineffektiv anvendelse af traditionel biomasse kan have på sundheden,
         DER ER OVERBEVIST OM, at vedvarende energi kombineret med bedre energieffektivitet gradvis kan dække de forventede stigninger i det globale energibehov i de kommende årtier,
         DER FREMHÆVER deres ønske om at oprette en international organisation for vedvarende energi, der skal lette samarbejdet mellem dets medlemmer og skabe tæt samarbejde med eksisterende organisationer, der fremmer anvendelsen af vedvarende energi,
         ER BLEVET ENIGE OM FØLGENDE:

            Artikel I

            Oprettelse af agenturet

                     A.

                     Parterne i denne statut opretter herved et internationalt agentur for vedvarende energi (i det følgende benævnt »agenturet«) på følgende vilkår og betingelser.

                     B.

                     Agenturet har som grundlag princippet om lighed for alle dets medlemmer, og det respekterer i sit virke medlemmernes suveræne rettigheder og kompetencer.

            Artikel II

            Mål

         Agenturet skal fremme en omfattende og øget brug og bæredygtig udnyttelse af alle former for vedvarende energi under hensyntagen til:

                     a)

                     de nationale og interne prioriteter og fordelene ved en kombineret tilgang med vedvarende energi og energieffektive foranstaltninger og

                     b)

                     den vedvarende energis bidrag til miljøbevarelsen gennem en begrænsning af presset på naturressourcer og en mindskelse af skovrydning, især rydning af tropiske skove, og af ørkendannelse og tab af biodiversitet, til klimabeskyttelse, til økonomisk vækst og social samhørighed, herunder fattigdomslempelse og bæredygtig udvikling, til adgang til energiforsyning og energisikkerhed, til regional udvikling og til ansvar mellem generationerne.

            Artikel III

            Definition

         Ved »vedvarende energi« forstås i denne statut alle former for energi, der produceres fra vedvarende energikilder på en bæredygtig måde, hvilket blandt andet omfatter:

                     1.

                     bioenergi

                     2.

                     geotermisk energi

                     3.

                     vandkraft

                     4.

                     havenergi, herunder energi fra tidevand, bølgeenergi og havtermisk energi

                     5.

                     solenergi og

                     6.

                     vindenergi.

            Artikel IV

            Aktiviteter

                     A.

                     Agenturet er et ekspertcenter for vedvarende energiteknologi, der skal lette anvendelsen af vedvarende energi ved at rådgive om de praktiske anvendelser og politikker på dette område, ved at tilbyde hjælp i alle spørgsmål vedrørende vedvarende energi og ved at hjælpe lande med at få nytte af den effektive udvikling og formidling af viden og teknologi; det har følgende opgaver:

                                 1.

                                 Agenturet skal, især til gavn for sine medlemmer:

                                             a)

                                             analysere, overvåge og uden forpligtelser for medlemmernes politikker systematisere aktuel praksis vedrørende vedvarende energi, herunder politiske initiativer, incitamenter, investeringsmekanismer, bedste praksis, tilgængelig teknologi, integrerede systemer og integreret udstyr og positive/negative faktorer

                                             b)

                                             iværksætte debatter og sikre samarbejde med andre statslige og ikke-statslige organisationer og netværk på dette og andre relevante områder

                                             c)

                                             yde relevant politisk rådgivning og bistand til sine medlemmer på deres anmodning og under hensyntagen til deres specifikke behov samt stimulere internationale debatter om politikken for vedvarende energi og rammebetingelserne herfor

                                             d)

                                             forbedre den relevante formidling af viden og teknologi og fremme udviklingen af lokale kapaciteter og kompetencer i medlemsstaterne, herunder de nødvendige sammenkoblinger

                                             e)

                                             yde kapacitetsopbygning, herunder undervisning og uddannelse, til sine medlemmer

                                             f)

                                             yde rådgivning til sine medlemmer på deres anmodning om finansieringen af vedvarende energi og støtte brugen af tilknyttede mekanismer

                                             g)

                                             stimulere og fremme forskning, herunder i socioøkonomiske spørgsmål, og fremme forskernetværk, fælles forskning, udvikling og anvendelse af teknologier og

                                             h)

                                             yde information om udviklingen og anvendelsen af nationale og internationale tekniske standarder vedrørende vedvarende energi, der er baseret på sund viden erhvervet ved aktiv medvirken i relevante fora.

                                 2.

                                 Derudover oplyser agenturet om og gør offentligheden bekendt med fordelene og mulighederne i forbindelse med vedvarende energi.

                     B.

                     I udførelsen af sine aktiviteter:

                                 1.

                                 handler agenturet i overensstemmelse med FN's målsætninger og principper om at fremme fred og internationalt samarbejde og i overensstemmelse med FN's politikker om fremme af en bæredygtig udvikling

                                 2.

                                 anvender agenturet sine midler med henblik på at sikre, at de anvendes effektivt under passende hensyntagen til alle målsætningerne, og det udfører sine aktiviteter med henblik på at gavne sine medlemmer mest muligt i alle områder af verden under hensyntagen til de særlige behov i udviklingslandene, i fjerne og isolerede regioner og på fjerne og isolerede øer

                                 3.

                                 samarbejder agenturet tæt med eksisterende institutioner og organisationer og bestræber sig på at skabe et samarbejde med disse til fælles gavn for at undgå unødvendigt dobbeltarbejde og støtter sig på og gør effektiv brug af ressourcer og igangværende aktiviteter, der hører under regeringer og andre organisationer og agenturer, der arbejder på at fremme vedvarende energi.

                     C.

                     Agenturet skal:

                                 1.

                                 årligt fremlægge en rapport om sine aktiviteter for medlemmerne

                                 2.

                                 oplyse medlemmerne om den politiske rådgivning, der er givet, og

                                 3.

                                 oplyse medlemmerne om samråd og samarbejde med eksisterende internationale organisationer på dette område og om disse organisationers arbejde.

            Artikel V

            Arbejdsprogram og projekter

                     A.

                     Agenturet udfører sine aktiviteter på grundlag af et årligt arbejdsprogram, der udarbejdes af sekretariatet, behandles af rådet og vedtages af forsamlingen.

                     B.

                     Agenturet kan i tillæg til sit arbejdsprogram, efter høring af sine medlemmer og efter forsamlingens godkendelse, hvis der hersker uoverensstemmelse, gennemføre projekter iværksat og finansieret af medlemmerne, hvis agenturet råder over de ikke-finansielle ressourcer hertil.

            Artikel VI

            Medlemmer

                     A.

                     Medlemskab er åbent for alle stater, der er medlemmer af FN, og for regionale mellemstatslige organisationer for økonomisk integration, der ønsker og er i stand til at handle i overensstemmelse med de mål og aktiviteter, der er fastlagt i denne statut. For at kunne blive medlem af agenturet skal en regional mellemstatslig organisation for økonomisk integration være sammensat af suveræne stater, hvoraf mindst én skal være medlem af agenturet, og disse stater skal have afgivet kompetence til organisationen på mindst ét område, der er omfattet af agenturets anvendelsesområde.

                     B.

                     Sådanne stater eller regionale mellemstatslige organisationer for økonomisk integration bliver:

                                 1.

                                 oprindelige medlemmer af agenturet ved at underskrive denne statut og deponere et ratifikationsinstrument

                                 2.

                                 andre medlemmer af agenturet ved at deponere et tiltrædelsesinstrument, efter at deres ansøgning om medlemskab er blevet godkendt. Medlemskabet betragtes som godkendt, hvis der ikke er gjort indsigelser herimod inden tre måneder efter, at ansøgningen er sendt til medlemmerne. Gør et medlem indsigelse, træffer forsamlingen beslutning om medlemskab i henhold til artikel IX, stk. H, punkt 1.

                     C.

                     En regional mellemstatslig organisation for økonomisk integration og dens medlemsstater bestemmer indbyrdes ansvarsfordelingen med hensyn til de forpligtelser, der påhviler dem i henhold til denne statut. Organisationen og dens medlemsstater kan ikke udøve deres rettigheder i henhold til denne statut, herunder stemmerettigheder, i konkurrence med hinanden. De ovennævnte organisationer angiver i deres ratifikations- eller tiltrædelsesinstrumenter omfanget af deres kompetence med hensyn til de områder, der er omfattet af denne statut. Disse organisationer skal også give depositarregeringen meddelelse om enhver relevant ændring i omfanget af deres kompetence. Ved afstemninger på områder, der falder ind under deres kompetenceområde, stemmer regionale mellemstatslige organisationer for økonomisk integration med det antal stemmer, der svarer til det samlede antal stemmer, der indehaves af de medlemsstater, der også er medlemmer af agenturet.

            Artikel VII

            Observatører

                     A.

                     Forsamlingen kan indrømme observatørstatus til:

                                 1.

                                 mellemstatslige og ikke-statslige organisationer, der er aktive på området for vedvarende energi

                                 2.

                                 undertegnere af statutten, der ikke har ratificeret statutten, og

                                 3.

                                 ansøgere om medlemskab, hvis ansøgning er blevet godkendt i henhold til artikel VI, stk. B, punkt 2.

                     B.

                     Observatører kan uden stemmeret deltage i forsamlingens og dens underorganers offentlige møder.

            Artikel VIII

            Organer

                     A.

                     Agenturets hovedorganer oprettes som følger:

                                 1.

                                 forsamlingen

                                 2.

                                 rådet og

                                 3.

                                 sekretariatet.

                     B.

                     Forsamlingen og rådet med forbehold af forsamlingens godkendelse kan oprette underorganer, hvis de betragter dette som nødvendigt for deres virke i henhold til denne statut.

            Artikel IX

            Forsamlingen

                     A.

                                 1.

                                 Forsamlingen er agenturets øverste organ.

                                 2.

                                 Forsamlingen kan debattere ethvert emne, der er omfattet af denne statuts anvendelsesområde eller vedrører et med denne statut oprettet organs beføjelser og virke.

                                 3.

                                 Med hensyn til disse sager kan forsamlingen

                                             a)

                                             træffe beslutninger og rette henstillinger til et sådant organ og

                                             b)

                                             rette henstillinger til agenturets medlemmer på disses anmodning.

                                 4.

                                 Derudover har forsamlingen myndighed til at forelægge rådet sager til drøftelse og anmode rådet og sekretariatet om rapporter om ethvert spørgsmål vedrørende agenturets virke.

                     B.

                     Forsamlingen består af alle medlemmer af agenturet. Forsamlingen træder sammen på regelmæssige møder, der afholdes årligt, medmindre den træffer anden afgørelse.

                     C.

                     Forsamlingen består af en repræsentant fra hvert medlem. Repræsentanterne kan lade sig ledsage af stedfortrædere og rådgivere. Omkostningerne ved en delegations deltagelse afholdes af medlemmet.

                     D.

                     Forsamlingens møder holdes på agenturets hjemsted, medmindre forsamlingen træffer anden afgørelse.

                     E.

                     Ved begyndelsen af hvert møde vælger forsamlingen en formand, og andre tillidshverv besættes under hensyntagen til en retfærdig geografisk spredning. De pågældende varetager deres hverv indtil en ny formand og andre personer vælges på næste ordinære møde. Forsamlingen vedtager sin forretningsorden i overensstemmelse med denne statut.

                     F.

                     I henhold til artikel VI, stk. C, har hvert af agenturets medlemmer én stemme i forsamlingen. Forsamlingen træffer beslutninger om procedurespørgsmål med simpelt flertal af de tilstedeværende stemmeafgivende medlemmers stemmer. Beslutninger om væsentlige sager træffes ved konsensus blandt de tilstedeværende medlemmer. Kan der ikke opnås konsensus, betragtes konsensus som opnået, hvis ikke mere end 2 medlemmer gør indsigelse, medmindre statutten fastsætter andet. Enhver sag anses som væsentlig, medmindre forsamlingen med konsensus blandt de tilstedeværende medlemmer træffer anden afgørelse; opnås der ikke konsensus, betragtes konsensus som opnået, hvis ikke mere end 2 medlemmer gør indsigelse. Er et flertal af agenturets medlemmer til stede, er forsamlingen beslutningsdygtig.

                     G.

                     Med konsensus blandt de tilstedeværende medlemmer foretager forsamlingen følgende:

                                 1.

                                 vælger rådets medlemmer

                                 2.

                                 vedtager på sine ordinære møder agenturets budget og arbejdsprogram, som rådet forelægger og kan træffe beslutninger om ændringer af agenturets budget og arbejdsprogram

                                 3.

                                 træffer beslutning om kontrol med agenturets finansielle politikker, finansielle bestemmelser og andre finansielle spørgsmål og vælger en revisor

                                 4.

                                 godkender ændringer til denne statut

                                 5.

                                 træffer beslutning om oprettelse af underorganer og godkender disse organers mandat og

                                 6.

                                 træffer beslutning om at afholde afstemninger i overensstemmelse med artikel XVII, stk. A.

                     H.

                     Med konsensus blandt de tilstedeværende medlemmer — konsensus betragtes som opnået, hvis ikke mere end to medlemmer gør indsigelse — foretager forsamlingen følgende:

                                 1.

                                 træffer i givet fald beslutning om ansøgninger om medlemskab

                                 2.

                                 godkender forsamlingens og rådets forretningsordener, der forelægges af rådet

                                 3.

                                 vedtager den årlige rapport og andre rapporter

                                 4.

                                 godkender indgåelse af aftaler om ethvert spørgsmål, emne eller forhold, der er omfattet af denne statuts anvendelsesområde, og

                                 5.

                                 træffer i tilfælde af uoverensstemmelse mellem sine medlemmer beslutning om yderligere projekter i overensstemmelse med artikel V, stk. B.

                     I.

                     Forsamlingen udpeger agenturets hjemsted og sekretariatets generaldirektør (i det følgende benævnt »generaldirektøren«) med konsensus blandt de tilstedeværende medlemmer, eller — hvis der ikke kan opnås konsensus — med en flertalsbeslutning på to tredjedele af de tilstedeværende og stemmeafgivende medlemmer.

                     J.

                     Forsamlingen skal på sit første møde overveje og godkende eventuelle beslutninger, udkast til aftaler, bestemmelser og retningslinjer, der er udarbejdet i forberedelsesudvalget, i henhold til afstemningsprocedurerne for de forskellige sager, jf. artikel IX, stk. F til I.

            Artikel X

            Rådet

                     A.

                     Rådet består af mindst 11 og højst 21 repræsentanter fra agenturets medlemmer og vælges af forsamlingen. Det nøjagtige antal repræsentanter mellem 11 og 21 skal svare til en tredjedel — oprundet til nærmeste hele tal — af antallet af agenturets medlemmer, hvilket udregnes på grundlag af antallet af agenturets medlemmer ved begyndelsen af valget af medlemmer af rådet. Medlemmerne af rådet vælges på skift i henhold til forsamlingens forretningsorden med henblik på at sikre effektiv deltagelse af udviklingslande og industrilande, opnå en retfærdig geografisk spredning og sikre, at rådet kan arbejde effektivt. Rådets medlemmer vælges for en periode på to år.

                     B.

                     Rådet træder sammen halvårligt, og dets møder afholdes på agenturets hjemsted, medmindre rådet træffer anden afgørelse.

                     C.

                     Rådet vælger ved begyndelsen af hvert møde og for perioden frem til næste møde en formand og besætter andre tillidshverv efter behov blandt sine medlemmer. Det har ret til at udarbejde sin egen forretningsorden. Forretningsordenen skal forelægges forsamlingen til godkendelse.

                     D.

                     Hvert medlem af rådet har én stemme. Rådet træffer beslutninger om forretningsordenen med simpelt flertal blandt sine medlemmer. Rådet træffer beslutninger om væsentlige sager med flertal på to tredjedele af sine medlemmer. Enhver sag anses som væsentlig, medmindre rådet med et flertal på to tredjedele af sine medlemmer træffer anden afgørelse.

                     E.

                     Rådet er ansvarligt over for forsamlingen. Rådet har de beføjelser og opgaver, som denne statut fastsætter, samt de opgaver, som forsamlingen overdrager til rådet. I sit virke skal rådet handle i overensstemmelse med forsamlingens beslutninger og med passende hensyntagen til forsamlingens henstillinger og sikre den korrekte og fortsatte gennemførelse heraf.

                     F.

                     Rådet

                                 1.

                                 letter samråd og samarbejde mellem medlemmerne

                                 2.

                                 behandler udkast til agenturets arbejdsprogram og budget og forelægger disse for forsamlingen

                                 3.

                                 godkender tilrettelæggelsen af forsamlingens møder og udarbejder bl.a. forslag til dagsorden

                                 4.

                                 behandler den årlige rapport om agenturets aktiviteter og andre rapporter udarbejdet af sekretariatet i henhold til denne statuts artikel XI, stk. E, punkt 3, og forelægger disse for forsamlingen

                                 5.

                                 udarbejder enhver anden rapport, som forsamlingen anmoder om

                                 6.

                                 indgår på vegne af agenturet aftaler eller ordninger med stater, internationale organisationer og internationale agenturer efter forsamlingens forudgående godkendelse

                                 7.

                                 underbygger det arbejdsprogram, som forsamlingen har vedtaget, med henblik på sekretariatets gennemførelse heraf og inden for det vedtagne budgets rammer

                                 8.

                                 har bemyndigelse til at indbringe sager for forsamlingen til behandling og

                                 9.

                                 opretter underorganer, når dette er nødvendigt, i overensstemmelse med artikel VIII, stk. B, og træffer beslutning om disse organers mandat og varighed.

            Artikel XI

            Sekretariatet

                     A.

                     Sekretariatet bistår forsamlingen, rådet og disses underorganer i udførelsen af deres opgaver. Det har de beføjelser og opgaver, som denne statut fastsætter, og de funktioner, som forsamlingen eller rådet overdrager det.

                     B.

                     Sekretariatet består af en generaldirektør, der er dets chef og øverste administrative embedsmand, og alt nødvendigt personale. Generaldirektøren udpeges af forsamlingen på rådets anbefaling for en mandatperiode på fire år, der kun kan fornyes én gang.

                     C.

                     Generaldirektøren er ansvarlig over for forsamlingen og rådet, blandt andet med hensyn til ansættelse af medarbejdere og sekretariatets organisation og virkemåde. Det altoverskyggende kriterium ved ansættelse af medarbejdere og fastlæggelsen af ansættelsesvilkårene er nødvendigheden af at sikre så stor effektivitet, kompetence og integritet som muligt. Der skal tages behørigt hensyn til betydningen af at ansætte medarbejdere primært fra medlemsstaterne og på et så bredt geografisk grundlag som mulig under særlig hensyntagen til at sikre en passende andel af medarbejdere fra udviklingslandene og med vægt på ligelig fordeling mellem kønnene.
                     I udarbejdelsen af budgettet skal de foreslåede ansættelser styres af princippet om, at antallet af medarbejdere ikke må overstige det antal, der er nødvendigt for at sikre korrekt varetagelse af sekretariatets ansvarsområder.

                     D.

                     Generaldirektøren eller en repræsentant udpeget af generaldirektøren deltager uden stemmeret i alle forsamlingens og rådets møder.

                     E.

                     Sekretariatsopgaverne består i at

                                 1.

                                 udarbejde agenturets arbejdsprogram og budget og forelægge disse for rådet

                                 2.

                                 gennemføre agenturets arbejdsprogram og agenturets beslutninger

                                 3.

                                 udarbejde den årlige rapport om agenturets aktiviteter og andre rapporter, som forsamlingen eller rådet anmoder om, og forelægge disse for rådet

                                 4.

                                 yde administrativ og teknisk bistand til forsamlingen, rådet og disses underorganer

                                 5.

                                 lette kommunikationen mellem agenturet og dets medlemmer og

                                 6.

                                 udsende sin politiske rådgivning, efter at denne er givet til agenturets medlemmer, i henhold til artikel IV, stk. C, punkt 2, og udarbejde en rapport om sin politiske rådgivning og forelægge denne på hvert af forsamlingens og rådets møder. Rapporten til rådet skal også omfatte den planlagte politiske rådgivning vedrørende gennemførelsen af det årlige arbejdsprogram.

                     F.

                     I udførelsen af deres opgaver skal generaldirektøren og de andre medarbejdere hverken søge eller modtage instrukser fra nogen regering eller fra nogen anden kilde uden for agenturet. De skal afholde sig fra enhver handling, som vil kunne skade deres omdømme som internationale embedsmænd, der kun er ansvarlige over for forsamlingen og rådet. Medlemmerne skal respektere den udelukkende internationale karakter af generaldirektørens og personalets ansvar, og de må ikke at påvirke dem under udførelsen af deres hverv.

            Artikel XII

            Budget

                     A.

                     Agenturets budget finansieres af

                                 1.

                                 medlemmernes obligatoriske bidrag, der baseres på FN's bidragsskala, således som forsamlingen fastsætter det

                                 2.

                                 frivillige bidrag og

                                 3.

                                 andre mulige kilder

                           i henhold til de finansielle bestemmelser, der skal vedtages af forsamlingen med konsensus, som fastsat i artikel IX, stk. G, i denne statut. De finansielle bestemmelser og budgettet har til formål at sikre agenturet en solid finansiel basis og sørge for den effektive og reelle gennemførelse af agenturets aktiviteter, som disse er fastlagt i arbejdsprogrammet. De obligatoriske bidrag finansierer kerneaktiviteterne og de administrative omkostninger.

                     B.

                     Forslaget til agenturets budget udarbejdes af sekretariatet og forelægges rådet til behandling. Rådet enten videresender det direkte til forsamlingen med henstilling om godkendelse eller sender det tilbage til sekretariatet til omarbejdning og nyforelæggelse.

                     C.

                     Forsamlingen udpeger en ekstern revisor, hvis mandatperiode er på fire år. Revisoren kan genvælges. Den første revisors mandatperiode er på to år. Revisoren undersøger agenturets regnskaber og fremsætter de bemærkninger og henstillinger, som anses for nødvendige med hensyn til den effektive forvaltning og den interne finansielle kontrol.

            Artikel XIII

            Juridisk person, privilegier og immuniteter

                     A.

                     Agenturet er en international juridisk person. På hvert medlems territorium og underlagt den nationale lovgivning har agenturet den rets- og handleevne, der måtte være nødvendig for udførelsen af dets virke og gennemførelsen af dets målsætninger.

                     B.

                     Medlemmerne træffer beslutning om en særskilt aftale om privilegier og immuniteter.

            Artikel XIV

            Forbindelser med andre organisationer

         Under forudsætning af forsamlingens godkendelse er rådet bemyndiget til på vegne af agenturet at indgå aftaler, der opretter hensigtsmæssige forbindelser til FN og andre organisationer, hvis arbejde er relateret til agenturets arbejde. Bestemmelserne i denne statut berører ikke de rettigheder og forpligtelser, som et medlem har i medfør af eksisterende internationale traktater.

            Artikel XV

            Ændringer og tilbagetrækning, revision

                     A.

                     Ethvert medlem kan foreslå ændringer til denne statut. Generaldirektøren udarbejder bekræftede genparter af alle foreslåede ændringer og fremsender disse til medlemmerne mindst 90 dage inden forsamlingens behandling af ændringerne.

                     B.

                     Ændringer får virkning for alle medlemmer:

                                 1.

                                 når forsamlingens har godkendt dem efter behandling af rådets bemærkninger til hver foreslået ændring, og

                                 2.

                                 efter at alle medlemmer har indvilliget i at være bundet af ændringerne i overensstemmelse med deres respektive forfatningsprocedurer. Medlemmerne udtrykker deres samtykke til at være bundet af ændringerne ved at deponere et tilsvarende instrument hos depositaren, jf. artikel XX, stk. A.

                     C.

                     På ethvert tidspunkt efter fem år fra datoen for ikrafttrædelsen af denne statut i overensstemmelse med stk. D i artikel XIX kan et medlem trække sig tilbage fra agenturet ved at give skriftlig besked herom til den depositar, der henvises til i artikel XX, stk. A. Depositaren oplyser straks rådet og alle medlemmerne herom.

                     D.

                     Tilbagetrækningen træder i kraft ved udgangen af det år, hvor den blev bekendtgjort af medlemmet. Et medlems tilbagetrækning fra agenturet berører hverken de kontraktlige forpligtelser, som påhviler medlemmet i medfør af artikel V, stk. B, eller dets finansielle forpligtelser for det år, hvor det trækker sig tilbage.

            Artikel XVI

            Tvistbilæggelse

                     A.

                     Medlemmerne bilægger enhver indbyrdes tvist vedrørende fortolkningen eller anvendelsen af denne statut med fredelige midler i overensstemmelse med artikel 2, stk. 3, i De Forenede Nationers pagt, og til dette formål søger de en løsning med de midler, der er angivet i artikel 33, stk. 1, i De Forenede Nationers pagt.

                     B.

                     Rådet kan bidrage til en tvistbilæggelse med ethvert middel, det finder passende, herunder ved at tilbyde mægling, opfordre tvistens parter til at påbegynde en mæglingsprocedure efter parternes ønske og anbefale en tidsfrist for en sådan aftalt procedure.

            Artikel XVII

            Midlertidig suspension af rettigheder

                     A.

                     Et medlem, der er i restance med hensyn til betaling af sit finansielle bidrag til agenturet, har ingen stemmerettigheder, hvis dets restancer er lig med eller overstiger dets bidrag i de to forudgående år. Forsamlingen kan dog tillade medlemmet at stemme, hvis den er overbevist om, at manglen på betaling skyldes forhold, der ligger uden for det pågældende medlems kontrol.

                     B.

                     Et medlem, der gentagne gange har overtrådt bestemmelserne i denne statut eller enhver anden aftale indgået i medfør af denne statut, kan blive suspenderet fra at nyde de rettigheder og privilegier, der følger af et medlemskab, hvis forsamlingen efter rådets henstilling og med et flertal på to tredjedele af de tilstedeværende medlemmer stemmer herfor.

            Artikel XVIII

            Agenturets hjemsted

         Forsamlingen træffer beslutning om agenturets hjemsted på sit første møde.

            Artikel XIX

            Undertegnelse, ratifikation, ikrafttræden og tiltrædelse

                     A.

                     Denne statut bliver på stiftelseskonferencen åben for undertegnelse for alle stater, der er medlemmer af FN, og for regionale mellemstatslige organisationer for økonomisk integration som defineret i artikel VI, stk. A. Den forbliver åben for undertegnelse indtil datoen for denne statuts ikrafttræden.

                     B.

                     Med hensyn til stater og regionale mellemstatslige organisationer for økonomisk integration som defineret i artikel VI, stk. A, der ikke har undertegnet denne statut, vil statutten være åben for tiltrædelse, efter at deres medlemskab er blevet godkendt af forsamlingen i henhold til artikel VI, stk. B, punkt 2.

                     C.

                     Samtykke til at være bundet af denne statut tilkendegives ved at deponere et ratifikations- eller tiltrædelsesinstrument hos depositaren. Ratifikation eller tiltrædelse af denne statut foretages af staterne i henhold til deres respektive forfatningsmæssige procedurer.

                     D.

                     Denne statut træder i kraft på tredivtedagen efter datoen for deponeringen af det 25. ratifikationsinstrument.

                     E.

                     For stater og regionale mellemstatslige organisationer for økonomisk integration, der har deponeret et ratifikations- eller tiltrædelsesinstrument efter ikrafttrædelsen af denne statut, træder statutten i kraft på tredivtedagen efter datoen for deponeringen af instrumentet.

                     F.

                     Der kan ikke tages forbehold med hensyn til nogen af denne statuts bestemmelser.

            Artikel XX

            Depositar, registrering, autentisk tekst

                     A.

                     Regeringen for Forbundsrepublikken Tyskland udpeges hermed til depositar for denne statut og ethvert ratifikations- eller tiltrædelsesinstrument.

                     B.

                     Denne statut registreres af depositarregeringen i henhold til artikel 102 i De Forenede Nationers pagt.

                     C.

                     Denne statut, der er udfærdiget på engelsk, deponeres i depositarregeringens arkiver.

                     D.

                     Depositarregeringen fremsender bekræftede genparter af denne statut til regeringerne i de stater og til de styrende organer i de regionale mellemstatslige organisationer for økonomisk integration, der har undertegnet statutten, eller hvis medlemskab er blevet godkendt i henhold til artikel VI, stk. B, punkt 2.

                     E.

                     Depositarregeringen meddeler straks alle undertegnere af denne statut datoen for hver deponering af et ratifikationsinstrument og datoen for ikrafttræden af denne statut.

                     F.

                     Depositarregeringen meddeler straks alle undertegnere og medlemmer datoen, på hvilken stater eller regionale mellemstatslige organisationer for økonomisk integration efterfølgende bliver medlemmer.

                     G.

                     Depositarregeringen fremsender straks nye ansøgninger om medlemskab til alle agenturets medlemmer til behandling i henhold til artikel VI, stk. B, punkt 2.

            TIL BEKRÆFTELSE HERAF har undertegnede befuldmægtigede undertegnet denne statut.
            Udfærdiget i Bonn den 26. januar 2009 i ét originaleksemplar på engelsk.


title: Europa-Parlamentets afgørelse (EU) 2015/1698 af 29. april 2015 om afslutningen af regnskaberne for fællesforetagendet for brændselsceller og brint for regnskabsåret 2013

text:
               30.9.2015

               DA

               Den Europæiske Unions Tidende

               L 255/384

      EUROPA-PARLAMENTETS AFGØRELSE (EU) 2015/1698
      af 29. april 2015
      om afslutningen af regnskaberne for fællesforetagendet for brændselsceller og brint for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for fællesforetagendet for brændselsceller og brint for regnskabsåret 2013,

                  —

                  der henviser til Revisionsrettens beretning om årsregnskabet for fællesforetagendet for brændselsceller og brint for regnskabsåret 2013 med fællesforetagendets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om meddelelse af decharge til fællesforetagendet for gennemførelsen af budgettet for regnskabsåret 2013 (05306/2015 — C8-0049/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 209,

                  —

                  der henviser til Rådets forordning (EF) nr. 521/2008 af 30. maj 2008 om oprettelse af fællesforetagendet for brændselsceller og brint (5),

                  —

                  der henviser til Rådets forordning (EU) nr. 559/2014 af 6. maj 2014 om oprettelse af fællesforetagendet for brændselsceller og brint 2 (6), særlig artikel 1, stk. 2, og artikel 12,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7),

                  —

                  der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, der er omhandlet i artikel 209 i Europa-Parlamentets og Rådets forordning (EU, Euratom) nr. 966/2012 (8),

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0112/2015),

         1.

            godkender afslutningen af regnskaberne for fællesforetagendet for brændselsceller og brint for regnskabsåret 2013;

         2.

            pålægger sin formand at sende denne afgørelse til den administrerende direktør for fællesforetagendet for brændselsceller og brint 2, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 452 af 16.12.2014, s. 67.

         (2)  EUT C 452 af 16.12.2014, s. 68.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 153 af 12.6.2008, s. 1.

         (6)  EUT L 169 af 7.6.2014, s. 108.

         (7)  EFT L 357 af 31.12.2002, s. 72.

         (8)  EUT L 38 af 7.2.2014, s. 2.


title: Rådets afgørelse (FUSP) 2017/350 af 27. februar 2017 om ændring af afgørelse 2012/642/FUSP om restriktive foranstaltninger over for Hviderusland

text:
               28.2.2017

               DA

               Den Europæiske Unions Tidende

               L 50/81

         RÅDETS AFGØRELSE (FUSP) 2017/350
   af 27. februar 2017
   om ændring af afgørelse 2012/642/FUSP om restriktive foranstaltninger over for Hviderusland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 15. oktober 2012 afgørelse 2012/642/FUSP (1).

               (2)

               På grundlag af en vurdering af afgørelse 2012/642/FUSP bør de restriktive foranstaltninger over for Hviderusland forlænges indtil den 28. februar 2018.

               (3)

               Desuden blev Rådet enigt om, at eksport af biatlonudstyr til Hviderusland kan tillades af medlemsstaterne i overensstemmelse med gældende licensbestemmelser.

               (4)

               Afgørelse 2012/642/FUSP bør derfor ændres i overensstemmelse hermed.

               (5)

               For at sikre, at foranstaltningerne i denne afgørelse er effektive, bør denne afgørelse træde i kraft øjeblikkeligt —

         VEDTAGET DENNE AFGØRELSE:
   Artikel 1
   Afgørelse 2012/642/FUSP ændres således:

               1)

               I artikel 2 indsættes følgende stykke:
               »3.   Artikel 1 finder ikke anvendelse på biatlonudstyr, der opfylder de specifikationer, som er defineret i Den Internationale Biatlonunions (IBU's) stævne- og konkurrenceregler.«

               2)

               Artikel 8 affattes således:
               »Artikel 8
               1.   Denne afgørelse anvendes indtil den 28. februar 2018.
               2.   Denne afgørelse overvåges løbende og kan forlænges eller ændres, alt efter hvad der er relevant, hvis Rådet fastslår, at målene ikke er nået.«

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 27. februar 2017.

            På Rådets vegne

         K. MIZZI

            Formand

      (1)  Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (EUT L 285 af 17.10.2012, s. 1).


title: 2008/511/EF: Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Observationscenter for Racisme og Fremmedhad for regnskabsåret 2005

text:
               15.7.2008

               DA

               Den Europæiske Unions Tidende

               L 187/92

         EUROPA-PARLAMENTETS AFGØRELSE
   af 24. april 2007
   om decharge for gennemførelsen af budgettet for Det Europæiske Observationscenter for Racisme og Fremmedhad for regnskabsåret 2005
   (2008/511/EF)
   EUROPA-PARLAMENTET,
   der henviser til det endelige årsregnskab for Det Europæiske Observationscenter for Racisme og Fremmedhad for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Observationscenter for Racisme og Fremmedhad for regnskabsåret 2005 med centrets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad (4), særlig artikel 12a,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0118/2007),

               1.

               meddeler direktøren for Det Europæiske Observationscenter for Racisme og Fremmedhad decharge for gennemførelsen af centrets budget for regnskabsåret 2005;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til direktøren for Det Europæiske Observationscenter for Racisme og Fremmedhad, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 266 af 31.10.2006, s. 46.

      (2)  EUT C 312 af 19.12.2006, s. 93.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EFT L 151 af 10.6.1997, s. 1. Ændret ved forordning (EF) nr. 1652/2003 (EUT L 245 af 29.9.2003, s. 33).

      (5)  EFT L 357 af 31.12.2002, s. 72.
    ---documentbreak---

               15.7.2008

               DA

               Den Europæiske Unions Tidende

               L 187/93

         EUROPA-PARLAMENTETS BESLUTNING
   af 24. april 2007
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Observationscenter for Racisme og Fremmedhad for regnskabsåret 2005
   EUROPA-PARLAMENTET,
   der henviser til det endelige årsregnskab for Det Europæiske Observationscenter for Racisme og Fremmedhad for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Observationscenter for Racisme og Fremmedhad for regnskabsåret 2005 med centrets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad (4), særlig artikel 12a,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0118/2007),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for det regnskabsår, der afsluttedes pr. 31. december 2005, var rigtigt, og at de underliggende transaktioner som helhed betragtet var lovlige og formelt rigtige,

               B.

               der henviser til, at Parlamentet den 27. april 2006 meddelte direktøren decharge for gennemførelsen af centrets budget for regnskabsåret 2004 (6) og i beslutningen med bemærkningerne til afgørelsen bl.a.

                           —

                           var foruroliget over de mange bortfaldne fremførsler, navnlig inden for afsnit I (udgifter til personale)

                           —

                           var foruroliget over de uregelmæssigheder, Revisionsretten har konstateret i forbindelse med tildelingen af kontrakter,

         Generelle bemærkninger vedrørende hovedparten af EU-agenturer, der skal meddeles individuel decharge

               1.

               mener ikke, at det stadig stigende antal agenturer eller de aktiviteter, visse af dem udfører, passer ind i en global vejledende ramme, eller at visse agenturers opgaver altid er udtryk for Unionens reelle behov eller lever op til borgernes forventninger, og konstaterer, at agenturerne generelt ikke altid har et godt ry eller en god presse;

               2.

               opfordrer derfor Kommissionen til at fastlægge en global vejledende ramme for oprettelsen af nye EU-agenturer og forelægge en costbenefit-analyse, inden der oprettes nye agenturer, idet det skal sikres, at overlapninger mellem agenturer eller andre EU-organers arbejdsopgaver undgås;

               3.

               opfordrer Revisionsretten til at afgive udtalelse om costbenefit-analysen, inden Parlamentet træffer afgørelse;

               4.

               opfordrer Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer i tilfælde af en negativ evaluering af den merværdi, et agentur tilfører, alle relevante institutioner til at træffe de nødvendige foranstaltninger til at omformulere det pågældende agenturs mandat eller lukke det;

               5.

               beklager i betragtning af det stigende antal reguleringsorganer, at forhandlingerne om forslaget til interinstitutionel aftale om de nærmere regler for disse agenturer ikke har givet noget resultat, og opfordrer de kompetente tjenester i Kommissionen til i samråd med Revisionsretten at gøre alt for, at der hurtigst muligt kan indgås en sådan aftale;

               6.

               konstaterer, at Kommissionens budgetansvar kræver en tættere tilknytning mellem agenturerne og Kommissionen; opfordrer Kommissionen og Rådet til at tage alle nødvendige skridt til at sikre, at Kommissionen inden den 31. december 2007 indrømmes en spærreminoritet i reguleringsagenturernes tilsynsorganer, og at dette sker automatisk i forbindelse med nyoprettelser;

               7.

               opfordrer Revisionsretten til at oprette et supplerende kapitel i årsberetningen til alle de agenturer, der skal meddeles decharge i forbindelse med Kommissionens regnskaber, for at få et meget tydeligere billede af agenturernes udnyttelse af EU-midler;

               8.

               minder om princippet om, at alle EU-agenturer, hvad enten de modtager støtte eller ej, skal meddeles decharge af Europa-Parlamentet, selv når der i henhold til oprettelsesretsakten er en anden dechargemyndighed;

               9.

               opfordrer Revisionsretten til at gennemføre resultatrevisioner for samtlige agenturer og aflægge beretning til Parlamentets relevante udvalg, herunder Budgetkontroludvalget;

               10.

               bemærker, at antallet af agenturer stiger konstant, og at der i overensstemmelse med Kommissionens politiske ansvar for agenturernes drift, der går videre end en simpel logistisk støtte, er et endnu større behov for, at de generaldirektorater i Kommissionen, der har til opgave at oprette og overvåge agenturer, udvikler en fælles tilgang til agenturer; mener, at en struktur, der svarer til den, der blev oprettet af agenturerne med henblik på en koordinering mellem de berørte GD'er, ville være en pragmatisk løsning hen imod en fælles tilgang fra Kommissionens side til alle spørgsmål vedrørende agenturerne;

               11.

               opfordrer Kommissionen til at forbedre den administrative og tekniske støtte til agenturerne under hensyntagen til, at Fællesskabets administrative regler bliver stadig mere komplekse, og til de tekniske problemer;

               12.

               konstaterer, at der ikke findes disciplinære organer i nogen af EU-agenturerne, og opfordrer Kommissionens tjenestegrene til at træffe de nødvendige foranstaltninger for hurtigst muligt at få etableret en sådan ordning;

               13.

               glæder sig over de store forbedringer i den indbyrdes koordinering mellem EU-agenturerne, hvilket gør det muligt for dem at afhjælpe tilbagevendende problemer, og gør samarbejdet med Kommissionen og Parlamentet mere effektivt;

               14.

               mener, at det forhold, at flere agenturer har oprettet en fælles støttetjeneste for at harmonisere it-systemerne for økonomisk forvaltning i forhold til Kommissionens, er et eksempel til efterfølgelse og bør udbredes;

               15.

               opfordrer agenturerne til at forbedre deres samarbejde og benchmarking med aktører på området; henstiller til Kommissionen at vedtage de foranstaltninger, den anser for nødvendige for at forbedre agenturernes omdømme og gøre deres aktiviteter mere synlig;

               16.

               opfordrer Kommissionen til at udarbejde et forslag til harmonisering af formatet for agenturernes årlige indberetning med henblik på at udvikle præstationsindikatorer, der gør det muligt at foretage en sammenligning af deres effektivitet;

               17.

               opfordrer agenturerne til ved hvert regnskabsårs begyndelse at forelægge præstationsindikatorer, som de kunne blive evalueret efter;

               18.

               opfordrer alle agenturer til i højere grad at anvende SMART-mål, hvilket burde føre til en mere realistisk planlægning og gennemførelse af mål;

               19.

               er enig med Revisionsretten i, at Kommissionen også har ansvaret for agenturernes (økonomiske) forvaltning; henstiller derfor til Kommissionen at overvåge og om nødvendigt vejlede og hjælpe ledelsen af de forskellige agenturer, navnlig i relation til en korrekt anvendelse af udbudsprocedurerne, gennemskuelige ansættelsesprocedurer, en forsvarlig økonomisk forvaltning (underudnyttelse og overbudgettering) og vigtigst af alt en korrekt anvendelse af bestemmelserne om den interne kontrolramme;

               20.

               mener, at agenturernes arbejdsprogrammer burde give udtryk for deres bidrag på en umiddelbart anvendelig og målelig måde, og at der skal tages behørigt hensyn til Kommissionens standarder for intern kontrol;

         Specifikke bemærkninger

               21.

               bemærker, at der ganske vist er indgået forpligtelser for over 90 % af bevillingerne for regnskabsåret 2005, men at over 50 % af forpligtelserne vedrørende driftsudgifter er fremførte forpligtelser, og procentsatsen for fremførte bevillinger, der bortfalder, generelt er høj (mellem 15 % og 25 % i de enkelte budgetafsnit); opfordrer centret til at forbedre programmeringen af udgifterne og overvågningen af gennemførelsen; understreger, at overførsler mellem budgetposter skal begrundes og dokumenteres i overensstemmelse med de gældende bestemmelser;

               22.

               bemærker, at centrets finansforordning fastsætter, at der skal indføres aktivitetsbaseret forvaltning i lighed med det system, der er indført til forvaltningen af det almindelige budget, så der bedre kan føres tilsyn med budgetgennemførelsen, men det er ikke sket; opfordrer centret til at forelægge et arbejdsprogram, der giver udtryk for dets bidrag på en umiddelbart anvendelig og målelig måde;

               23.

               bemærker, at centret ikke havde noget system til programmering og forvaltning af udstyrsanskaffelser, og at det desuden ikke foretager regelmæssig kontrol af mængde- og værdifortegnelsen, selv om en sådan kontrol ville gøre fortegnelsen mere pålidelig; opfordrer centret til at afhjælpe denne situation;

               24.

               bemærker, at centrets system for intern kontrol er behæftet med forskellige svagheder, som f.eks. at de finansielle kredsløb, som den anvisningsberettigede har oprettet, ikke er blevet beskrevet, de systemer, som den anvisningsberettigede og hans befuldmægtigede anvender, når de sender oplysninger til regnskabsføreren, ikke er blevet godkendt af sidstnævnte, princippet om adskillelse af funktioner anvendes ikke stringent, især ikke med hensyn til funktionerne indledning af en transaktion og kontrol af en transaktion; opfordrer for forpligtelsernes vedkommende centret til, at lade listen over forudgående kontroller omfatte kriterier for forsvarlig økonomisk forvaltning;

               25.

               opfordrer centret til i fuldt omfang at anvende reglen om, at udvælgelseskomitéernes medlemmer altid skal være indplaceret i samme lønklasse eller en højere lønklasse end den stilling, der skal besættes;

               26.

               bemærker, at det i centrets udbud ikke præcist forklares, hvilke minimale kvalitetskrav buddene skal opfylde, og hvordan prisfaktorerne vægtes; opfordrer centret til at anvende udbudsreglerne uden forbehold.

      (1)  EUT C 266 af 31.10.2006, s. 46.

      (2)  EUT C 312 af 19.12.2006, s. 93.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EFT L 151 af 10.6.1997, s. 1. Ændret ved forordning (EF) nr. 1652/2003 (EUT L 245 af 29.9.2003, s. 33).

      (5)  EFT L 357 af 31.12.2002, s. 72.

      (6)  EUT L 340 af 6.12.2006, s. 80.